|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16, 21000 Újvidék  Т: +381 21 487 4767, +381 21 487 4183  Djerdji.erdeg@vojvodinа.gov.rs | |
|  | SZÁM: 128-451-43/2017-01 | DÁTUM: 2017. február 13. |

A Tartományi, Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek Vajdaság Autonóm Tartományban az általános és középiskolai oktatási és nevelési programok és projektek társfinanszírozására való odaítéléséről szóló szabályzat (VAT Hivatalos Lapja, 6/17. sz.) 3. szakasza alapján, figyelemmel a Vajdaság Autonóm Tartomány 2017. évi költségvetéséről szóló tartományi képviselőházi rendeletre (Vajdaság AT Hivatalos Lapja, 69/16. sz.), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

**A VAJDASÁG AUTONÓM TARTOMÁNYI ÁLTALÁNOS ÉS KÖZÉPISKOLAI PROGRAMOK ÉS PROJEKTEK 2017. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a 2017. költségvetési év pénzügyi tervével és pénzügyi lehetőségeivel összhangban **14.502.500,00 dinár** összeggel vesz részt a Vajdaság autonóm tartományi általános és középiskolai oktatási programok és projektek finanszírozásában és társfinanszírozásában.

**AZ ESZKÖZÖK FELOSZTÁSA**

**А) Az általános és középiskolai oktatási intézmények és az oktatásban foglalkoztatottak regionális hivatásirányú fejlesztési központjai**

1. az általános iskolai oktatási programokra és projektekre – **5.540.000,00 dinár,**
2. a középiskolai oktatási programokra és projektekre – **3.650.000,00 dinár.**

**B) Egyesületek**

1. az általános iskolai szintű programokra és projektekre – **2.552.500,00 dinár,**
2. a középiskolai szintű programokra és projektekre – **2.760.000,00 dinár.**

A pályázaton a Szerb Köztársaság, az autonóm tartomány vagy a helyi önkormányzat által alapított, Vajdaság autonóm tartományi székhelyű általános és középiskolai oktatási intézmények és a az oktatásban foglalkoztatottak Vajdaság autonóm tartományi székhelyű regionális hivatásirányú fejlesztési központjai, valamint olyan Vajdaság autonóm tartományi székhelyű egyesületek vehetnek részt, amelyek alapszabályukban társulásuk egyik céljaként oktatási tevékenységeket irányoztak elő. Az említett eszközöket az alábbi prioritásokra szántuk:

1. **Az oktató és nevelő munka korszerűsítésére**

**1а)** a tanítási folyamat korszerűsítése valamennyi résztvevőjének újító- és alkotókészsége révén,

**1b)** a tanügyi káderállomány szakmai továbbképzése (A régiók és helyi önkormányzatok minden évre megállapított és Az SZK Hivatalos Közlönyében közzétett egységes fejlettségi listája értelmében fejletlen és kiemelten fejletlen helyi önkormányzatokban),

**1c)** az oktatás népszerűsítése a médiában, a jó gyakorlat példáinak és a korszerű oktatási trendek kiemelésének érdekében,

**2. Az oktatásnak a munkapiac szükségleteivel való összehangolására**

**–** a vállalkozói szellem előmozdítása, a gyakorlati és az életben alkalmazott készségek fejlesztése, a pályaválasztás és karriervezetés, a szakmai gyakorlat minőségének emelése,

**3. A multikulturaliymus/interkulturalizmus és hagyományok, valamint a nemzeti kisebbségek – nemzeti közösségek tagjai anyanyelvének ápolására**

**–** feltételek megteremtése, hogy a különböző nemzeti közösségek tagjai jobban megismerjék egymást, valamint bővebb ismereteket szerezzenek a történelemről, művelődésről és az együttélésre vonatkozó egyéb jelentős tényekről, a nemzetek közötti bizalom fokozása,

**4. A felzárkóztató oktatás támogatására és az intézményes oktatásból való korai kilépés megelőzésére**

**4а**) a (fejlődési rendellenességekkel, sajátos tanulási nehézségekkel küszködő és a társadalmilag érzékeny csoportokhoz tartozó) tanulók társadalmi bevonása és előrehaladása, valamint az intézményes oktatásból való korai kilépés megelőzése,

**4b**) a kivételes képességű tanulók támogatása, tehetséggondozás a tanulók oktatási és nevelési szükségleteivel összhangban (a munkamódszerek és –feltételek átalakításával, az oktatási tartalmak gazdagításával és bővítésével, régióközi/nemzetközi diákversenyek, melyeket nem az Oktatási, Tudományügyi és Technológiai Fejlesztési Minisztérium szervez).

**5. Szabadidős tevékenységek ösztönzése**

* a tanulók szabadidős és szünidei tevékenységének szervezett és szakavatott irányítása edukációs táborok, diáktalálkozók, szakkörök, sport, tudományos-műszaki, művelődési és egyéb tartalmak révén.

**EGYSÉGES PÁLYÁZATI FELTÉTELEK:**

I *Az eszközök felosztása az alábbi kritériumok szerint történik:*

1. A program/projekt témának való megfelelése

2. A javasolt program/projekt hatása

3. Az előterjesztő kompetenciája és eddigi tapasztalatok

II *A pályázati kérlemhez az alábbi dokumentációt kell mellékelni:*

1. egyesületek esetében a Gazdasági Regiszterek Ügynökségének nyilvántartásába való bejegyzésről szóló határozat fénymásolata,
2. az adóazonosító jelről kiadott tanúsítvány fénymásolata,

3) az egyesület által hitelesített fénymásolt kivonat az egyesület statútumából vagy alapító okiratából (mely igazolja, hogy az egyesület a pályázatban előirányzott területen valósítja meg céljait).

A titkárság hivatalból szerzi be a jelen szakasz 1. és 2. pontjában említett tényekre vonatkozó adatokat, kivéve, ha a pályázó egyértelműen kijelenti, hogy az említett adatokat önmaga fogja beszerezni.

**A KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközök odaítéléséről az oktatásügyekkel megbízott tartományi titkár dönt, a beérkezett pályázati kérelmeket megvitató pályázati különbizottság javaslata alapján. A Titkárság fenntartja a jogát, hogy szükség szerint a kérelmezőtől kiegészítő dokumentációt vagy tájékoztatást kérjen.

A pályázati kérelmeket írásban kell benyújtani a Titkárság honlapján közzétett egységes formanyomtatványon. **Egy jogi személy legfeljebb két pályázati kérelmet nyújthat be.** A pályázati eredményeket a Titkárság honlapján tesszük közzé.

**A pályázati kérelmek benyújtási határideje 2017. március 3.**

A szükséges dokumentációval ellátott pályázati kérelmeket az alábbi címre kell elküldeni: Pokrajinski sekretarijat za obrazovanje, propise, upravu i nacionalne manjine - nacionale zajednice, „Konkurs za sufinansiranje programa i projekata u oblasti osnovnog i srednjeg obrazovanja u AP Vojvodini“, Bulevar Mihajla Pupina 16, 21000 Novi Sad.

A különbizottság nem veszi figyelembe:

* a hiányos kérelmeket,
* a késve érkező kérelmeket,
* a megengedhetetlen kérelmeket (melyeket jogosulatlan személyek nyújtanak be vagy a pályázatban nem szereplő alanyok írtak alá),
* a pályázatban előirányzott rendeltetésnek nem megfelelő kérelmeket,
* olyan pályázók kérelmeit, akik az elmúlt időszakban nem igazolták az odaítélt eszközök felhasználását pénzügyi és narratív beszámolóval,
* azokat a programokat, illetve projekteket, amelyek nagyobb részének a megvalósítása nem lehetséges a folyó költségvetési évben.

A formanyomtatvány a mellékletekkel együtt **2017. február 13-tól** a Titkárság [**www.puma.vojvodina.gov.rs**](http://www.puma.vojvodina.gov.rs/)hivatalos honlapjáról tölthető le.

ПОКРАЈИНСКИ СЕКРЕТАР

Nyilas Mihály

(Михаљ Њилаш)